Teqeja e Frashërit

Teqeja e Frashërit ose Teqeja e Baba Tahir Nasibiut është një teqe Bektashiane në Frashër, Përmet, Shqipëri themeluar në vitin 1781. Mori statusin monument kulture në vitin 1973.

 Historia 
Teqet ishin qendra të misticizmit islamik dhe teologjia siguroi një alternativë popullore ndaj Islamit normativ. 

Teqeja u themelua në kohën e Ali Pashë Tepelenës. Babai Tahir Nasibi, një banor lokal i njohur edhe si Tahir Skënderasi, themeloi teqen më 1815 në Frashër. Pasi kishte studiuar në Persi (Iran) dhe udhëtuar në Lindjen Arabe, ai kontribuoi në përhapjen e bektashizmit në të gjitha zonat përreth. Pas vdekjes së tij më 1835, biri i tij Jusuf Skënderasi e mori përsipër. Teqeja u bë e njohur në jug të Shqipërisë. Gjatë epokës së Baba Alushit (1846-1902), teqeja do të bëhej jo vetëm një qendër e misticizmit sufi, por edhe një fortesë e nacionalizmit shqiptar. Kjo do të ndikonte gjithashtu në punën e figurave të ardhshme të Rilindjës Kombëtare Sami Frashërit, dhe vëllezërve të tij Naimit dhe Abdylit.  Më 30 maj 1878, Komiteti Shqiptar i Janinës mbajti një takim të udhëhequr nga Baba Alushi dhe Abdyl Frashëri, si një kundërmasë për vendimet e Traktatit të Shën Stefanit. Takimi doli me disa kërkesa drejt Fuqive të Mëdha, të cilat do të shërbenin si bazë për Lidhjen e Prizrenit. Teqeja shërbeu si bazë gjatë jetës së Lidhjes (1878-1881) dhe shumë takime u mbajtën aty.  

Gjatë viteve 1909-1910, teqeja kontribuoi në përhapjen e shkollave dhe arsimit shqiptarë në këtë zonë. Ajo u shkatërrua nga andartët grekë të Zografit në vitin 1914. U rindërtua me kontributin e shqiptaro-amerikanëve në vitin 1923. Ajo fitoi statusin Gjyshatë në vitin 1933, qendra bektashiane për zonën Përmet në vitin 1942, qendër për zonën e Vlorës në vitin 1945, Gjyshatë Nderi në vitin 1962. Gjatë ndalimit të feve nga 1967-1991 në Shqipërinë komuniste, u ndërpre funksionimi.  Teqeja rifilloi më 1995. 

 Klerikët bektashianë që kanë shërbyer 
 Baba Tahir Nasibi Skënderasi 1815-1835 
 Jusuf Skënderasi 1835 - 1846 
 Baba Alushi 1846 - 1902 
 Baba Abedini Ibro 1903 - 1913 
 Baba Shema 1913 - 1929 
 Baba Mustafa Qerezi 1930 - 1933 
 Baba Murati 1934 -1941 
 Baba Abaz Hilmi 1942-1945 
 Baba Mehmet Zykaj 1945 -1959 
 Baba Dervish Xhemal Shkëmbi 1960 - 1967 
 Përparim Skënderasi 1995 - (si administrator) 

Shiko edhe
 Teqeja e Turballi Sulltanit
 Lista e objekte fetare në Shqipëri që janë monumente kulture



 Referime 

Kategoria:Teqe në Shqipëri
Kategoria:Përmeti
Kategoria:Monumente kulturore në Shqipëri